এবার ঘরের মাঠে টানা টেস্ট ম্যাচ শুরু হচ্ছে। নিউজিল্যান্ড এসে গিয়েছে। প্রথম টেস্ট কানপুরে আগামী ২২ সেপ্টেম্বর থেকে। সেই টেস্ট ম্যাচ আবার ভারতের পাঁচশোতম টেস্ট পূর্তির উৎসবে মেতে উঠতে চলেছে। দেশের প্রাক্তন সমস্ত অধিনায়ককে কানপুরে আমন্ত্রণ জানানো হয়েছে। 
এর মধ্যেই অবশ্য প্রস্তুতি শুরু হয়ে গিয়েছে কোহলির দলের। কানপুরে তাঁদের সঙ্গে পৌঁছেছেন শ্রীধরও। যিনি রবিবারই ভোরের দিকে অস্ট্রেলিয়া থেকে ফিরেছেন ভারতীয় ‘এ’ দলের সঙ্গে সফর শেষ করে। ভারতীয় বোর্ড থেকে ফোন করে শ্রীধরকে বলা হয়, কোহলিদের সঙ্গে যোগ দিতে। ই-মেলও পাঠানো হয়। ফিল্ডিং কোচকে ফোন করেন নতুন কোচ অনিল কুম্বলেও। 
শাস্ত্রীর আমলের সহকারি কোচদের মধ্যে একমাত্র শ্রীধরই থেকে গেলেন। বোলিং কোচ ভরত অরুণকে রাখার কোনও খবর এখনও পর্যন্ত নেই। কুম্বলে আলাদা করে বোলিং কোচ রাখার পক্ষে খুব একটা নেই।